open-index/open-wikipedia-markdown huggingface dataset:
Retha Warnicke

**Retha Marvine Warnicke** (født 1939) er en amerikansk historiker og professor ved Arizona State University. 

Hun tok en B.A. ved Indiana University, *[[Preseterist|magna cum laude]]*, i 1961. Deretter tok hun sin M.A. og Ph.D i henholdsvis 1963 og 1969 ved Harvard University. Hun ble i sitt juniorår medlem av Phi Beta Kappa Society, og i sitt seniorår fikk hun Listenfeldtstipendet som tildeles fremragende historiestudenter på lavere nivå. 

I 1965 og 1966 underviste hun ved Phoenix College. Hun var så foreleser ved Arizona State i 1966 og 1967. Etter å ha fullført sin doktorgrad vendte hun tilbake dit som foreleser fra 1969 til 1973. Warnicke ble så assistentprofessor i 1973, amanuensis i 1976 og professor i 1984. Hun var den første kvinnen som ble ansatt ved historieavdelingen på Arizona State University, og underviste det første kurset i kvinnehistorie ved lærestedet. På grunn av hennes lobbyvirksomhet ble flere kvinner, og menn med minoritetsbakgrunn, ansatt. 

Hennes spesialfelt er politikk og protokoll ved det engelske hoffet i Tudortiden, kjønnsspørsmåk i tidlig moderne tid (1400&ndash;ca. 1700) og jakobeiske gravskikker for kvinner. Hun har skrevet et stort antall artikler og bøker. Hennes så langt siste bok var *Mary, Queen of Scots* (2006), som har fått positiv mottagelse. 

Warnicke er mest kjent for sine kontroversielle teorier om Anne Boleyn, Henrik VIIIs andre kone. Hun presenterte disse i flere artikler i 1980-årene; disse er samlet under tittelen *Anne Boleyn's Childhood and Adolescence and Sexual Heresy at the Court of Henry VIII*. I 1989 kom boken *The Rise and Fall of Anne Boleyn: Family politics at the court of Henry VIII*.

## Teorier om Anne Boleyn

Hovedpoengene i hennes teorier om Anne Boleyn er:

* Anne ble ikke født omkring 1501 slik de fleste hevder, men sommeren 1507. 
* Ryktene om at Anne hadde små defekter som en ekstra finger eller fingernegl er ikke sanne, ettersom de ikke ble nevnt før etter hennes død, og ingen som hadde møtt henne har nevnt dem.
* Viktigst er hennes påstand om at Anne aborterte et deformert foster i januar 1536, noe som fyrte opp under frykt om heksekunster og førte til henrettelsen i mai samme år. 

Hennes teorier har blitt kraftig kritisert av andre historikere, spesielt Eric Ives og G.W. Bernard. Hun forsvarte sine argumenter i artikkelen *The Fall of Anne Boleyn Revisited* i 1993, men var da mindre insisterende enn tidligere. Hun antydet at Ives' teori om Annes fall som en følge av utenrikspolitikk og palassintriger var i for sterk grad basert på spanske kilder, og at hans teorier om hennes ungdomsår var latterlige. Hun var enda hardere mot Bernards antydninger om at hun kunne ha vært skyldig i utroskap i 1536. 

I Philippa Gregorys roman *The Other Boleyn Girl* stod det i en kommentar fra forfatteren at boken var basert på Warnickes forskning. Romanen presenterer et kraftig forvrengt bilde av hennes teorier, og Warnicke har tatt avstand fra romanen og måten den presenterer Boleynfamilien på.
BMW M102

**BMW M102** er en turboladet stempelmotor med seks sylindere på rekke. Den hadde et sylindervolum på 3.2 liter, en effekt på 188 kW og ble brukt i E23 745i.

## Referanser


## Se også
* Liste over BMW-motorer
BMW M106

**BMW M106** er en turboladet stempelmotor med seks sylindere på rekke fra BMW. Motoren erstattet den tidligere BMW M102 og hadde et sylindervolum på 3.4 liter. Den ble benyttet i E23 745i frem til 1986.

## Referanser




## Se også
* Liste over BMW-motorer
Prince-motor

**EP** er kodenavnet for en ny serie stempelmotorer med fire sylindre på rekke som utvikles av BMW og PSA Peugeot Citroën i samarbeid. Serien består av kompakte motorer med sylindervolum fra 1,4 til 1,6 liter og er utstyrt med mange moderne funksjoner, som direkte innsprøytning og variable ventiltider.

For BMW erstatter disse motorene Tritec-motorene som ble utviklet av BMW og Chrysler og benyttet i BMW Mini. PSA har allerede begynt å bruke Prince-motorene fremfor sin TU-serie, og Peugeot 207 er den første bilen med Prince-motor under panseret.

Motorens komponenter produseres av PSA ved deres fabrikk i Douvrin, Frankrike, mens MINI-motorene produseres i Birmingham, Storbritannia. Samarbeidet ble offentliggjort den 23. juli 2002, og den første motoren ble produsert i 2005. EP-motorene er ikke assosiert med Prince Motor Company.

Sent i 2006 ble samarbeidet utvidet til å gjelde nye firesylindrete motorer, uten at noen detaljer omkring dette har blitt kjent.

## Design
Prince-serien har de samme grunnmål som PSAs TU-serie. Mye av den avanserte teknologien er levert av BMW, blant annet deres Valvetronic-system (variable ventiltider). Annen avansert teknikk er olje- og vannpumper som kun brukes når det er nødvendig.

## Se også
* Liste over BMW-motorer
Godeset

**Godeset** er et boligområde i Stavanger kommune i Rogaland hvor man også finner litt småindustri og noen servicebedrifter. Godeset skole og Gautesete skole heter skolene på Godeset. Godeset var et jordbruksområde fram til ca. 1985. Godesetområdet strekker seg fra Jåttånuten i nord og ned mot Statoils hovedkontor på Forus i sør.

Gamle kart kaller også området for Gauteset. Området grenser til Forus i sør og sør-øst, Jåttå i vest og nord-vest, og Gausel i nord og vest.

## Referanser
BMW N52

**BMW N52** er en stempelmotor med seks sylindere på rekke produsert av BMW. Motoren debuterte i 2004 i E63 630Ci. Veivhuset er fremstilt av magnesium og aluminium, noe som er en verdensnyhet i motorkonstruksjon.

Motoren er utstyrt med andre generasjon Valvetronic variable ventiltider og Dobbel VANOS for bedre drivstofføkonomi samt økt effekt. Motoren leverer 85,5 hk per liter sylindervolum, og har den laveste vekten per hestekraft av noen serieprodusert sekssylindret motor (1,24 hk per kilogram i den seneste utgaven). Motoren er verdens letteste sekssylindrete motor.

Motoren var på listen *Wards 10 Best Engines of the Year* i 2006 og 2007.

Alle BMWs modeller er tilgjengelige med motoren, med unntak av X5, som fortsatt leveres med forgjengeren M54B30.

N52 er BMWs 12. generasjon rekkesekser i produksjon.

__NOTOC__

## N52B25
**N52B25** finnes i to utgaver, begge med et sylindervolum på 2,5 liter (2&nbsp;497 cm³). Den første leverer en effekt på 130 kW (174 hk) ved 5&nbsp;800 o/min og 230 Nm ved 3&nbsp;500-5&nbsp;000 o/min, mens den kraftigere utgaven utvikler 160 kW (218 hk) ved 6&nbsp;500 o/min og 250 Nmved 2&nbsp;750-4&nbsp;250 o/min.

Brukt i:
* 130&nbsp;kW (174&nbsp;hk) og 230&nbsp;Nm 
** E60/E61 523i Sedan og Touring (Ikke USA)
** E90 323i Sedan (Ikke USA, Norge mfl)
* 160&nbsp;kW (218&nbsp;hk) og 250&nbsp;Nm
** E60/E61 525i/525xi Sedan og Touring
** E90/E91/E92/E93 325i/325xi Sedan, Touring, Coupè og Cabriolet
** E83 X3 2.5si (Ikke USA)
** E85 Z4 2.5si (Ikke USA)

## N52B30
**N52B30** finnes i fire utgaver, alle med et sylindervolum på 3,0 liter (2&nbsp;996 cm³). Motorene leverer varierende effekt avhengig av modellen de leveres i. Den første, er på 218hk (160kW) og den mest brukte, utvikler 190 kW (255 hk) ved 6&nbsp;600 o/min og 300 Nm ved 2&nbsp;500-4&nbsp;000 o/min, mens neste er kraftigere og leverer 195 kW (265 hk) ved 6&nbsp;600 o/min og 315 Nm ved 2&nbsp;750-4&nbsp;250 o/min. Den tredje utgaven erstattet den første i E90/E60-modeller sent i 2006, og har en effekt på 200 kW (272 hk) ved 6&nbsp;650 o/min og dreiemoment på 315 Nm ved 2&nbsp;750-4&nbsp;250 o/min.

Brukt i:
* 190&nbsp;kW (255&nbsp;hk) og 300&nbsp;Nm. Samme gjelder 160kW (218 hk). Denne er mest brukt i E90/E91 xi modellene.  
** E60/E61 530i/530xi Sedan og Touring (*)
** E63/E64 630i (Ikke i USA)
** E65/E66 730i/730Li (Ikke i USA)
** E90/E91 325i, 328i, 330i Sedan, Touring (*)
Modellene merket med stjerne fikk motoren med 200 kW fra sent 2006.
* 195&nbsp;kW (265&nbsp;hk) og 315&nbsp;Nm
** E85/E86 Z4 3.0i og 3.0si Roadster and Coupè
** E87 130i (Ikke i USA)
* 200&nbsp;kW (272&nbsp;hk) og 315&nbsp;Nm 
** E60/E61 530i/530xi Sedan og Touring
** E92/E93 328i/328xi

## Referanser



## Se også
* Liste over BMW-motorer
Boganes

**Boganes** er et sted i Stavanger. Det ligger på sørsiden av Jåttåvågen. Jåttåvågen er mest kjent som byggested for den første store oljeplattformen som ble bygd i betong.

Boganeset og Boganesvika er naturperler som lenge har vært regulerte til offentlige friområder uten at Stavanger kommune enda har fått realisert disse. Området strekker seg opp mot NATO-hovedkvarteret ved Jåttånuten.
Torfjellet

**Torfjellet** er et fjell i Nærøysund kommune i Trøndelag. Det ligger ved Oppløyfjorden rundt fire kilometer vest for Salsbruket, og har en høyde på 142 meter over havet.

Ikke langt fra fjellets høyeste punkt står Norkrings radiosender, *Salsbruket 1*, som sendte analoge TV- og radiosignaler i bakkenettet før nettet ble nedlagt i november 2009. Analoge FM-signaler, P1 og P2, sendes fortsatt.

Senderen *Salsbruket 1* har følgende egenskaper:

*NRK1 (5 Watt) i kanal 8 (196.25 MHz) (ikke lenger i bruk)
*NRK P1 (20 Watt) FM (99,90 MHz)
*NRK P2 (20 Watt) FM (97,70 MHz)

Ved foten av Torfjellet, ligger gården Setran og Setran Hyttegrend.

## Referanser




## Eksterne lenker
* Norkring
BMW M54

**BMW M54** er en stempelmotor med seks sylindere på rekke fra BMW. Motoren debuterte i 2000 og var etterfølgeren til BMW M52. Motoren er utstyrt med Dobbel-VANOS variable ventiltider som styrer både innsug- og eksosventiler.

__NOTOC__

## M54B22
**M54B22** har et sylindervolum på 2,2 liter (2&nbsp;171&nbsp;cm³) og en effekt på 125 kW (170 hk) ved 6&nbsp;100 o/min og 210 Nm (155 ft-lbf) v/3&nbsp;500 o/min.

Brukt i:
* 2001-2003 E46 320i/320Ci
* 2001-2003 E39 520i
* 2001-2002 E36 Z3 2,2i
* 2003-2005 E85 Z4 2,2i
* 2003-2005 E60/E61 520i

## M54B25
**M54B25** har et sylindervolum på 2,5 liter (2&nbsp;494 cm³) og en effekt på 141 kW (192 hk) ved 6&nbsp;000 o/min og 245 Nm (175 ft-lbf) v/3&nbsp;500 o/min. Motoren har en boring på 84 mm og en slaglengde på 75 mm. 

Brukt i:

* 2001-2002 E36/7 Z3 2,5i
* 2001-2005 E46 325i/325xi
* 2001-2006 E46 325Ci
* 2001-2004 E39 525i
* 2003-2004 E60/E61 525i/525xi
* 2004-2006 E83 X3 2,5i
* 2004-2006 E85 Z4 2,5i

## M54B30
**M54B30** har et sylindervolum på 3,0 liter (2&nbsp;979 cm³) og en effekt på 168 kW (231 hk) og 290 Nm (221 ft-lbf). Motoren har en boring på 84 mm og en slaglengde på 89,6 mm.

M54B30 var på listen *Ward's 10 Best Engines* i årene 2001-2003.

Brukt i:
* 2001-2005 E46 330i/330xi
* 2001-2006 E46 330Ci
* 2001-2003 E39 530i
* 2003-2005 E60 530i
* 2001-2002 E36 Z3 3,0i
* 2003-2006 E85 Z4 3,0i
* 2004-2006 E83 X3 3,0i
* 2001-2006 E53 X5 3,0i

## S54B32
**S54B32** er en sportsutgave brukt i BMW M-modellene. Den erstattet S52B32-motoren fra E36 M3, har et sylindervolum på 3,2 liter (3&nbsp;246 cm³), en boring på 87 mm og en slaglengde på 91 mm. Motoren utvikler 252 kW (338&nbsp;hk) v/7&nbsp;900 o/min og 365&nbsp;Nm (269 ft-lbf) v/4&nbsp;900 o/min.

S54 vant *International Engine of the Year*-prisen i 2001, og vant også kategorien for motorer med sylindervolum mellom tre og fire liter seks år på rad fra 2001 til 2006. S54 var også på listen *Worlds 10 Best Engines* fra 2002 til 2004.

Brukt i:
* 2000-2006 E46 
* 2001-2006 E46 M3
* 2001-2002 E36 BMW Z3 3,0 Roadster/Z3 M Roadster/Z3 3,0 Coupé/Z3 M Coupé

* 2006- E85 Z4 M Roadster E 86 Z4 M Coupé

## Referanser




## Se også
* Liste over BMW-motorer
* BMW M52
* BMW N52
Belchior de Figueiredo

**Belchior de Figueiredo** (født i Portugal) var en av tre jesuitter som kom sammen i 1563 for å virke i ordenens kinamisjon i Macao  på kysten av det sørlige Kina. De andre to var José Cabral og Baltasar da Costa. De ble knyttet til den nyetablerte jesuittresidensen i byen. Han ble senere besdt om å dra til misjonene i Japan og bosette seg i havnebyen Fukada.   

## Se også
* Liste over kinamisjonærer tilhørende jesuittordenen 

## Referanser


## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Tiberius (andre betydninger)

Flere personer har hatt navnet **Tiberius**:
*Tiberius Caesar Augustus &ndash; den andre romerske keiseren
*Tiberius Gracchus &ndash; romersk politiker fra det 2. århundret.
Francisco Pires

**Francisco Pires** (1563–1632) var en katolsk misjonær tilhørende jesuittordenen. Han kom til Goa i India som ungdom i 1578, og ble etter noen år sendt med pater Michele Ruggieri til Kina, der de i to måneder i 1581 kunne besøke markedet i Kanton (skjønt måtte overnatte på skipene, idet det var forbudt for utlendinger å overnatte på land). Senere ble han presteviet og sendt til Nagasaki i Japan. 

Han døde i 1632 i Macao.

## Referanser


## Se også
*Liste over kinamisjonærer tilhørende jesuittordenen
Muzio Rocchi

**Muzio Rocchi** (født 1572 i Siena i Toscana i Italia, død 7. november 1605 i Macao i Kina) var katolsk misjonnær tilknyttet jesuittordenen i Japan og Kina. 

Han trådte inn i jesuittordenen i 1590 i Roma, og ble sendt til Goa på skipet *São Martinho* den 5. april 1597. Derfra ble han sendt videre til Macao i 1601. Snart etter ankomsten i Macao sendte han etter matematikkbøker til bruk for sitt virke i kinamisjonene – det var blitt klart i mellomtiden fra pater Matteo Riccis virke at jesuitter med naturvitenskapelig bakgrunn kunne gjøre stor nytte i misjonene. Han underviste i matematikk der til sin død.

## Se også
*Liste over kinamisjonærer tilhørende jesuittordenen

## Referanser
Viktimologi

**Viktimologi** er læren om offeret, der formålet er å finne ut hvorfor noen mennesker er utsatt for kriminelle handlinger, og hvordan en persons livsstil påvirker mulighetene for å bli utsatt for kriminalitet. Viktimologi dekker et bredt spekter av områder som sosiologi, psykologi, politiarbeid, strafferett og rettsvitenskap.

Viktimologi som vitenskap oppstod i etterkant av andre verdenskrig. Fra å være en ren kriminologisk disiplin, dekker den nå også læren om aggresjoners virkning på offeret. Læren skiller mellom studier på den akutte krisereaksjon på vold og senvirkninger, såkalt posttraumatisk stresslidelse.

Læren er ofte sentrert rundt overgrep og voldtekt, men den kan også ta for seg temaer utenom kriminalitet som ulykker, for eksempel trafikkulykker og brannulykker, men også naturulykker samt krigskriminalitet og maktmisbruk.
 
Et eksempel på en gruppe mennesker som synes å være særlig utsatt for ulike former for voldskriminalitet er de prostituerte. Denne gruppen blir det forsket på i forbindelse med viktimologi, både i forhold til å finne forebyggende tiltak og for å lage profiler over gjerningsmennene. Viktimologiske studier av denne gruppen kan f.eks. undersøke samfunnsnormer (forventninger, roller, sosial status, osv), prostituertes juridiske status, livs- og arbeidsvilkår, statistisk analyse av den faktiske økede risiko og sekundære risikofaktorer, samt de prostituertes økonomiske aktivitet.

Nasjonalt kunnskapssenter om vold og traumatisk stress (NKVTS) er senter lokalisert på Ullevål universitetssykehus i Oslo. NKVTS formål er å styrke kunnskap og kompetanse om vold og traumatisk stress, ikke minst blant dommere. Viktimologi er en sentral del av dette arbeidet. 

En annen interessegruppe som nytter viktimologi i sitt arbeid er forsikringsbransjen, som nytter viktimologisk statistikk (sammen med annen type statistikk) til å beskrive og definere risikoatferd.

## Se også
* Kriminologi 
* Stockholmsyndromet

## Referanser
Yuncheng (Shanxi)

**Yuncheng** (kinesisk: 运城; pinyin: *Yùnchéng*) er den mest sørvestlige by på prefekturnivå i provinsen Shanxi i Folkerepublikken Kina. Den grenser til byprefekturene Jincheng og Linfen i øst og nord, og til provinsene Shaanxi og Henan i vest og sør.

## Administrative enheter
Byprefekturet Yuncheng har jurisdiksjon over ett distrikt (区 *qū*), 2 byfylker (市 *shì*) og 10 fylker (县 *xiàn*). 

## Samferdsel
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Chameleon (Helloween-album)

***Chameleon*** er det femte studioalbumet til det tyske power metal-bandet Helloween, og ble utgitt i 1993. Albumet markerer et annerledes lydbilde enn det man tidligere hadde hørt fra Helloween.

Etter å ha mislykkes med å leve opp til standarden til *[[Keeper of the Seven Keys Part I]]* og *[[Keeper of the Seven Keys Part II]]* hadde *Chameleon* nesten forlatt power metal-stilen som bandet var kjent for. Albumet kan tenkes å være et forsøk på å spille rendyrket hard rock, selv om det egentlig er mer progressivt enn hva de tidligere albumene hadde vært.

## Sporliste
# «First Time» (Weikath) (5:30)
# «When the Sinner» (Kiske) (6:54)
# «I Don't Wanna Cry No More» (Grapow) (5:11)
# «Crazy Cat» (Grapow) (3:29)
# «Giants» (Weikath) (6:40)
# «Windmill» (Weikath) (5:06)
# «Revolution Now» (Weikath) (8:04)
# «In the Night» (Kiske) (5:38)
# «Music» (Grapow) (7:00)
# «Step Out of Hell» (Grapow) (4:25)
# «I Believe» (Kiske) (9:12)
# «Longing» (Kiske) (4:15)
#;Ekstramateriale på utvidet versjon
# «I Don't Care You Don't Care» (Weikath) (4:01)
# «Oriental Journey» (Grapow) (5:43)
# «Cut in the Middle» (Grosskopf) (3:57)
# «Introduction» (Weikath) (3:52)
# «Get Me out of Here» (Weikath) (2:50)
# «Red Socks and the Smell of Trees» Helloween (10:48)
# «Ain't Got Nothing Better» (Grosskopf) (4:41)
# «Windmill» (demo-versjon) (Weikath) (5:28)

## Personell
*Michael Kiske – Vokal
*Michael Weikath – Gitar
*Roland Grapow – Gitar
*Markus Grosskopf – Bass
*Ingo Schwichtenberg – Trommer

*Michael Kiske – Coverdesign

## Eksterne lenker
*
Uruapan

**Uruapan** (uttale: *Uruápan*) er en by og en kommune i den vestre delen av delstaten Michoacán i Mexico. Byen og området er spesielt kjent for produksjon og eksport av avokado til USA og Canada. Elva Cupatitzio renner gjennom byen, og i den sørlige utkanten av byområdet befinner kløfta Barranca de Cupatitzio seg med fossene *la Tzararacuita* og *la Tzaráracua*. 

I 2005 hadde byen 238&nbsp;975 innbyggere, mens hele bykommunen hadde 279&nbsp;229. Kommunens utstrekning er på 954,17 km². Byen er dermed den nest største i Michoacán etter hovedstaden Morelia. Uruapan har sin egen flyplass. 

Ordet **Uruapan** kommer fra purépecha-språket og ordet *ulhupani*, som betyr «stedet med evig dannelse og fruktbarhet av blomsterknopper». Blant andre tolkninger av navnet kan nevnes «stedet hvor blomstenes gudeprins æres», eller «hvor trærne alltid gir frukt». 

## Grunnleggelse
Uruapans historie er bare delvis overlevert, og for eksempel finnes det ingen beretning om hvordan spanjolene erobret området. 

Området var før spanjolene kom dominert av purépecha-folket, også kjent som *tarasco-folket*, men det levde også andre grupper i områder, slik som otomí-folket, nahua-grupper og andre. Rundt 1400 ble området erobret av tre forente purépecha-stammer, nemlig Pátzcuaro, Tzintzuntzan og Ihuatzio. I 1522 flyktet den siste purépecha-kongen, Tanganxuan, til Uruapan-området fra områdene lenger øst hvor spanjolene allerede hadde tatt kontrollen. 

I 1531 kom munken Fray Juan de San Miguel til Uruapan og fant det forlatt. 

## Organisering av byen
Fray Juan de San Miguel grupperte og organiserte folket i bydeler, som han gav navn etter skytshelgener, slik som San Juan Bautista, San Miguel, San Francisco, La Magdalena, San Juan Evangelista, San Pedro y Santiago og videre. Sentrumsområdet er delt mellom La Trinidad og los Reyes. Hver bydel fikk sitt kapell, kor og skole. Hver bydel fikk på den måten sin egen identitet. de San Miguel oppfordret også til håndverksproduksjon. Byplanen følger mønsteret for spanske kolonibyer, med rette gater i nord/sør- og øst/vest-retning, og med en stor *plaza*, plass, i sentrum med kirker og offentlige bygg. Det mest verdifulle bygget i byen fra kolonitida er *La Huatapera*, en sykehus for urfolk, og blant de eldste sykehusene i Amerika. 

## Kilder
*Folketellinga av 2005 INEGI: Instituto Nacional de Estadística, Geografía e Informática

*Michoacán Encyclopedia over kommuner i Mexico.

## Eksterne lenker
* Ayuntamiento de Uruapan Kommunens nettsted
* Bilder fra Uruapan
* Bilder fra Nasjonalparken Parque Nacional Eduardo Ruiz
Nøtterø Sparebank

**Nøtterø Sparebank** var en bank fra Nøtterøy i Vestfold, som i dag er en del av SpareBank 1 Sørøst-Norge.

Banken ble åpnet 20. juni 1857 under navnet **Nøtterø Sogns Sparebank** og holdt til hjemme hos kirkeverge Davidsen på Elgestad. Den skiftet etter hvert navn til **Nøtterø Sparebank**, og 40 år etter åpninga flyttet den til egne lokaler på Borgheim. I 1976 flyttet hovedkontoret til Teie, og åpnet senere to filialer i Tønsberg. Den har også hatt filialer på Borgheim og i Vestskogen.

27. januar 2011 endret banken navn til **SpareBank 1 Nøtterøy-Tønsberg** og fusjonerte seks år senere inn i SpareBank 1 BV den 2. januar 2017. Som igjen ble til SpareBank 1 Sørøst-Norge 1. juni 2021.

## Referanser


## Eksterne lenker
*
Andi Deris

**Andreas Deris** (født 1964) er en tysk musiker som er vokalist i power metal-bandet Helloween. Han var tidligere medlem av hardrock-bandet Pink Cream 69.

## Diskografi
### Pink Cream 69
*  *Pink Cream 69*
*  *One Size Fits All*
*  *Games People Play*

### Helloween
*  *[[Master of the Rings]]*
*  *[[The Time of the Oath]]*
*  *[[Better Than Raw]]*
*  *[[Metal Jukebox]]*
*  *[[The Dark Ride]]*
*  *[[Rabbit Don't Come Easy]]*
*  *[[Keeper of the Seven Keys &ndash; The Legacy]]*
*  *[[Gambling with the Devil]]*

### Soloalbum
*  *[[Come in from the Rain]]*
*  *[[Done by Mirrors]]*

### Gjesteopptredener
* German Rock Project - *Let Love Conquer the World* (singel) (1991)
* Jail - *Get Into...* (1994) - mer gjestsång på "Bad Mean Woman"
* Ayreon - *Universal Migrator Part 2: Flight of the Migrator* (2000) - gjestsang på "To the Quesar"
* German Rock Stars - *Wings of Freedom* (2001)
* Shaman - *Ritualive* (2003) - gjestsang på "Eagle Fly Free (Helloween Cover)"
* Rage - *Soundchaser* (2003) - ytterligere gjestsång på "Falling from Grace (Del 1: Wake the Nightmares)"
* Saxon - *The Inner Sanctum* (2007) - gjestsang på "I've Got to Rock (To Stay Alive)" og "Atilla the Hun"
* Nuclear Blast - *[[Nuclear Blast|Nuclear Blast All-Stars: Into the Light]]* (2007) - gjestsang på "A Perfect Day"
* Axxis - *Utopia* (2009) - gjestsang på "20 Year Anniversary Song"
* Wicked Sensation - *Crystalized* (2010) - gjestsang på "My Turn to Fly"
* Eden's Curse - *Trinity* (2011) - gjestsång på "Black Widow"
* Crimes of Passion - *To Die For* (2011) - gjestbakgrunnssång på "Accidents Happen, Even Here"
* Olika artist - Hjelp! for Japan (EP) (2012)
* Scelerata - *Sniperen* (2012) - gjestsang på "Must Be Dreaming"
* Lady's Voice - *EnAmoria* (singel) (2012)
* Love Might Kill - *Addicted to the Night* (singel) (2014)
* Wolfpakk - *Rise of the Animal* (2015) - gjestsång på "Rider of the Storm"
* Eden's Curse - *Live with the Curse* (2015) - ytterligere gjestsång på "Black Widow"

### Andre arbeid
* Meridian Zero - *Doors of Creation* (2005) - Produsent
* Slaveri - *Condenados al paraíso* (2011) - Produsent, Ingeniørkunst
* EVO - *Puta pasta* (2011) - Ingeniørkunst
* Meridian Zero - *A New Beginning* (EP) (2020) - Produsent

## Referanser


## Eksterne lenker
* 
* 
*
BMW M47

**BMW M47** er en dieseldrevet stempelmotor med fire sylindere i rekke produsert av BMW siden 1999.

Brukt i:
* 1999-2004 Rover 75 CDT
* 2004-2005 Rover 75 CDTi

## M47D20
**M47D20** var den første motoren i serien som ble lansert. Den har et sylindervolum på 1.9 liter og en effekt på 100 kW (136 hk) og 280 Nm (207 ft-lbf) (i modellene 320d og 520d) og en effekt på 85 kW (114 hk) og 265 Nm (195 ft-lbf) (i modellen 318d).

Brukt i:
* 100&nbsp;kW (136&nbsp;hk) og 280&nbsp;N·m (207&nbsp;ft·lbf)
** 1999-2001 E46 320d
** 2000-2003 E39 520d
* 85&nbsp;kW (114&nbsp;hk) og 265&nbsp;N·m (195&nbsp;ft·lbf)
** 1999-2001 E46 318d

## M47TUD20
**M47TUD20** er en teknisk oppgradering av motoren lansert i september 2001. Sylindervolumet ble økt fra 1&nbsp;951 cm³ til 1&nbsp;995 cm³, og motoren leverte mer turbotrykk ved lavere turtall. Den var også 50 kilo tyngre enn forgjengeren, og hadde noe høyere utslipp. 

Brukt i:
* 85&nbsp;kW (114&nbsp;hk) og 280&nbsp;N·m (207&nbsp;ft·lbf)
** 2001-2005 E46 318d
* 110&nbsp;kW (148&nbsp;hk) og 330&nbsp;N·m (243&nbsp;ft·lbf)
** 2001-2005 E46 320d
** E83 X3 2.0d

## M47TU2D20
Motoren fikk en ny teknisk oppgradering i 2004, under navnet **M47TU2D20**. Volumet var fortsatt 1&nbsp;995 cm³, men motoren leverte nå høyere effekt over hele turtallsområdet.

Brukt i:
* 90&nbsp;kW (121&nbsp;hk) og 280&nbsp;N·m (207&nbsp;ft·lbf)
** E87 118d
** E90/E91 318d
* 120&nbsp;kW (161&nbsp;hk) og 340&nbsp;N·m (251&nbsp;ft·lbf)
** E60/E61 520d
** E87 120d
** E90/E91 320d

## Referanser




## Se også
* Liste over BMW-motorer
Nulldokument

Et **nulldokument** (**0-dokument**) er betegnelsen på et dokument som i offentlig forvaltning er blitt arkivert i en egen mappe for nulldokumenter. Slike dokumenter har av ulike årsaker vært unntatt fra partsinnsyn, og dokumentene har i mange tilfeller heller ikke blitt journalført. Dokumentene inneholder gjerne sensitive personopplysninger og/eller anonyme tips, men det kan også være opplysninger som åpenbart ikke har betydning for saken.

Praksisen har blitt sterkt kritisert av advokater som opptrer på vegne av klienter, og av Sivilombudsmannen. I sivilombudsmannens årmelding for 2003 uttales for eksempel:

*«Med utgangspunkt i tre konkrete saker ble det i en klage hevdet at [[Utlendingsdirektoratet]] (UDI) hadde en lovstridig praksis ved at sensitive opplysninger (såkalte 0-dokumenter) rutinemessig ble unntatt fra dokumentinnsyn. Det ble vist til konkrete tilfeller hvor det ikke ble gitt innsyn i anonyme tips. Tipsene ble heller ikke journalført, slik at det var umulig for den som begjærte innsyn å ha oversikt over hvilke dokumenter som faktisk fantes. UDI erkjente at praksis i forhold til å gi partsinnsyn i 0-dokumenter varierte mellom de ulike enhetene. Enkelte enheter førte ikke slike dokumenter på dokumentlisten. Dokumentene fulgte da heller ikke med når parten ba om dokumentutlån. UDI beklaget at det eksisterte en slik praksis og opplyste at dette ville bli tatt opp internt for å sikre at partenes rettigheter ble overholdt. Også i forhold til behandlingen av anonyme tips erkjente UDI at det forelå en varierende praksis. Noen tips ble journalført, noen ble ført som 0-dokument, og noen ble makulert. Generelt framholdt UDI at anonyme tips som kunne få betydning for saken oftest ga grunnlag for nærmere undersøkelser fra politiet. Hensynet til politiets undersøkelser tilsa da at det ikke var noen rutine for at parten samtidig skulle informeres om tipset. Ombudsmannen understreket viktigheten av at forvaltningen respekterer partens rett til innsyn, og framholdt at det er en grunnleggende oppgave for ethvert forvaltningsorgan å sikre at publikums lovfestede rettigheter til partsinnsyn respekteres. Det var sterkt kritikkverdig at enkelte enheter innen UDI rutinemessig holdt tilbake slike dokumenter fra innsyn.»*


Praksisen med nulldokumenter har også vært vanlig ved politi og påtalemyndighet, og ble bl.a. kritisert av det regjeringsoppnevnte granskningsutvalget i Moen-saken. 

## Referanser
Sommerfestivalen i Selbu

**Sommerfestivalen i Selbu** var en musikkfestival som ble arrangert på Årsøya, ved Selbusjøen og midt i utløpet av Nea, ca. 1&nbsp;km fra Selbu sentrum. Sommerfestivalen i Selbu, også (feilaktig) kalt *Selbufestivalen*, begynte i 2002 med 5&nbsp;500 besøkende og *[[DDE]]*, *[[Dirty Boots]]*, *Slank Bakfra*, *[[Lassie n the Lads]]*, *[[Too Far Gone]]* og *[[Hellbillies]]* på scenen. Den vokste ganske raskt, og til femårsjubileet besøkte litt over 16&nbsp;000 festivalen, med ca. 8&nbsp;000 betalende gjester hver dag år, ifølge festivalens offisiell nettside. I november 2014 gikk Selbu Arrangement, selskapet som drev Sommerfestivalen, konkurs.

## Sommerfestivalen 2007
Seks år etter oppstart, rett før jonsoknotti som vanlig, var årets program: 
* 22. juni, fra klokka 18: *[[Vassendgutane]]*, *[[Sie Gubba]]*, *[[Vømlingan]]*, *[[Postgirobygget (rockegruppe)|Postgirobygget]]* og *[[Hellbillies]]*;
* 23. juni, fra kl. 13: *Dirty Deeds*, *Lassie n The lads*, *[[The Kids]]*, *[[Liv Marit Wedvik|Liv Marit Wedvik Band]]*, *[[Backstreet Girls]]*, *Sie Gubba* tilbake på den andre dagen, ***[[Bonnie Tyler]]*** og *[[Åge Aleksandersen|Åge og Sambandet]]*.

## Sommerfestivalen 2008
Festivalen satt nok en gang ny rekord med totalt 27 000 besøkende over to dager. 
### Fredag 20. Juni
* DDE
* Sie Gubba
* Di Derre
* Return
* Daisy’s Dead
* Valentourettes

### Lørdag 21. Juni
* Åge Aleksandersen
* Stage Dolls
* Kim Larsen
* Grannes
* Terje Tysland
* Too Far Gone
* Dirty Deeds
* Lassie n the Lads
* Grannes

## Sommerfestivalen 2009
### Fredag 20. Juni
* K.I.S.S.
* Too Far Gone
* Vassendgutane
* CC Cowboys
* Postgirobygget
* Hellbillies

### Lørdag 21. Juni
* Bøgdabråk
* Vømmølgutan
* Trøste og Bære
* Terje Tysland
* Dirty Deeds
* Unit Five
* Stage Dolls
* Status Quo
* Åge Aleksandersen

## Referanser


## Eksterne lenker
* 

### Bilder
* Tøyseguttas galleri (189 bilder)
* NRK Trøndelag:
** Galleri 1 (25 bilder)
** Galleri 2 (29 bilder)
** Galleri 3 (12 bilder)
Coín

**Coín** er en by et lite stykke inn i landet på Solkysten i Spania, med en liten elv Rio Grande som renner gjennom. 

Byen ligger i provinsen Málaga om lag 35 km fra Málaga og like langt fra Marbella. Den har om lag 20&nbsp;000 innbyggere, en stor del av disse er utlendinger, som foretrekker å bo en halv times kjøretur fra strendene ved Torremolinos, Fuengirola and Benalmadena. Byen har en lang historie og er kjent både fra maurernes tid (929 til 1485) og romernes tid. 

Coín er også kjent fra innspillingen av TV-serien Eldorado. Den ligger mellom Andalucías fjell, med snødekte Sierra de Las Nieves nord for byen.

## Referanser


## Eksterne lenker
*
Oradea

**Oradea** (ungarsk: *Nagyvárad*) er en by i Romania, og hovedsete for Bihor fylke, et av de viktigste akademiske, kulturelle og industrielle sentra i Romania. Byen ligger i det nordvestlige hjørne av landet ved elva Crișul Repede i den historiske regionen Crișana.

## Referanser


## Eksterne lenker
*
Hilde Ingvaldsen

**Hilde Merete Ingvaldsen** (født 1988) er en norsk ergoterapeut og funksjonshemmet langrennsløper og rullestolpigger.

Hun er rullestolbruker, og konkurrerer i klassen LW11. Hun representerer Øystre Slidre IL.

## Meritter
*NM 2005
**2.-plass på 1000m sitteski

*Ski-VM 2003 for handikappede
**8.-plass på alle tre distanser i sitteski.

## Referanser
Association of Chief Police Officers

**Association of Chief Police Officers** (**ACPO**) var et samarbeidsorgan for politiet i Storbritannia (unntatt Skottland). All den tid Storbritannia ikke har en nasjonal politistyrke fungerte ACPO som koordinator og forum for landets mange politistyrker.

Organisasjonen var finansiert av et stipend fra Home Office samt bidrag fra politinemndene.

ACPO var ikke en fagforening for høyere polititjenestemenn &ndash; organisasjonen Chief Police Officers' Association fyller den rollen.

I 2015 ble ACPO erstattet av National Police Chiefs' Council.

## Eksterne lenker
*
Francesco Sambiasi

**Francesco Sambiasi** eller **Bi Fangji** (født 1582 i Cosenza i Calabria i Italia, død januar 1649 i Kanton i Kina) var en katolsk kinamisjonær tilknyttet jesuittordenen. Han ble sendt med skuta *Nossa Senhora da Piedade* til Østen den 23. mars 1609 og  ankom til Macao i 1610. Han virket en rekke steder i kinamisjonene: Beijing (1613–1616), Kiating og så Shanghai (1622), foretok så en reise til Korea, deretter i Kaifeng (1628), Shanxi, Shandong, Nanjing (1631–1643) og så i Macao («patente de Embaixador», 1645).

I 1646 gjorde den siste fordrevne Mingkeiseren Yongli ham til «folkemester» og året etter til mandarin.

Han var involvert i arbeidet med revisjonen av den kinesiske kalender. 

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

## Se også
* Liste over kinamisjonærer tilhørende jesuittordenen

## Referanser
Giovanni Niccolò

**Giovanni Niccolò** (født 1560 i Nola nær Napoli i Italia, død 16. mars 1626 i Macao) var en katolsk misjonær i Kina og Japan tilhørende jesuittordenen. Han ankom Macao i følge med pater Matteo Ricci den 7. august 1582. Han grunnla malerskoler både i Macao og senere i Nagasaki (Japan), der han fikk betydning innen japansk kunsthistorie. 

## Se også
* Liste over kinamisjonærer tilhørende jesuittordenen

## Litteratur
*Gauvin A. Bailey: *Creating a global artistic language in late renaissance Rome: artists in the service of the overseas missions, 1542-1621*, p. 21.
*Donald F. Lach og Edwin J. Van Kley: *Asia in the Making of Europe*, vol.II, The University of Chicago Press, Chicago, 1993, p. 67.
CD Guadalajara

**Club Deportivo de Guadalajara** er et meksikansk idrettslag fra Guadalajara, hovedstaden i delstaten Jalisco. Fotball er den dominerende idretten, men laget har også  avdelinger for basketball, sykling og tennis. Den profesjonelle fotballklubben benevnes vanligvis som **Chivas** (geitene) eller **Guadalajara**.

Chivas spiller sine hjemmekamper på Estadio Omnilife, som har en kapasitet på 49&nbsp;850. Chivas er én av fire kjente profesjonelle fotballklubber på høyt nivå som kun bruker spillere fra hjemlandet. De øvrige klubbene er Athletic Bilbao (Spania), El Nacional (Ecuador) og Saprissa (Costa Rica).

## Historie
I 1904 ankom belgieren Edgar Everaert Mexico, og sammen med den franskættede Calixto Gas, Max Voog, Gregorio Orozco og den lokale arbeideren Rafael, grunnla han samme år fotballklubben Club Unión. Klubbens farger ble trikolorens. I 1908 skiftet den navn til Club Deportivo Guadalajara AC. Everaert var også klubbens første trener, og spillerne ble hovedsakelig rekruttert blant arbeiderne på fabrikken Fábricas de Francia.

## Ungdomsarbeid
Klubben gjennomfører en meget omfattende satsing på utvikling av unge fotballtalenter, og ble nr 3 i et uoffisielt verdensmesterskap for 14-åringer i 2005. Målet er å utvikle spillere til egen klubb og til det meksikanske landslaget.

## Spillerstall
5. juni 2020

### Utlånte spillere

## Referanser


## Eksterne lenker
*
BMW N54

**BMW N54** er en sekssylindret rekkemotor med dobbel turbo fra BMW. Motoren ble lansert sent i 2006, og ble først tilgjengelig i E92 BMW 3-serie Coupé. Motoren er den første, nye turboladede bensinmotor BMW har satt i produksjon siden BMW E23i i 1980. Motoren vant prisen *International Engine of the Year* i 2007. 

## N54B30
**N54B30** utvikler en maksimal effekt på 306 hk (225 kW) og dreiemoment på 400 Nm ved hjelp av to lavtrykksturboer. Fordi BMW ønsket å gi motoren den samme kjørefølelsen som en sugemotor (en motor uten turbolading) er turbotrykket kun 0,4 bar. Motoren ble vist første gang på bilutstillingen i Genève i 2006.

Brukt i:
* 2006&ndash; E90 Sedan 335i
* 2006&ndash; E91 Touring 335i
* 2006&ndash; E92 Coupé 335i
* 2007&ndash; E93 Cabriolet 335i

## Referanser




## Se også
* Liste over BMW-motorer
Francesco Saverio Filippucci

**Francesco Saverio Filippucci** (kinesisk: 方濟各, *Fang Jige*, født 5. januar 1632 i Macerata i Italia, død 12. august 1692 i Macao i Kina) var katolsk kinamisjonær tilhørende jesuittordenen. 

Han ble sendt til Østen i 1660 og ankom Goa 13. juni 1661 og Macao 1663. Fra 1671 til 1679 virket han i Kanton der han også ble superior for kommuniteten av jesuittmisjonærer. I 1680 ble han provinsial for jesuittenes misjon i Japan, en heller teoretisk utnevnelse ettersom landet var blitt stengt for utlendinger. Jesuittene opprettholdt imidlertid en beredskap med reiseklare misjonærer i Macao i tilfelle landet skulle åpne seg opp igjen. Han var også visitator av misjonene i Kina. 

## Se også
* Liste over kinamisjonærer tilhørende jesuittordenen

## Referanser


## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Claude Motel

**Claude Motel** eller *Mu Gewo* (født 1618 i Compiègne i Frankrike, død 17. oktober 1671 i Ganzhou i Jiangxi i Kina) var en katolsk kinamisjonær tilhørende jesuittordenen. Han reiste ut via Lisboa sammen med to franske medbrødre i 1655 og ankom Kina i 1657. Han virket i Hangzhou og i Shaanxi til han under forfølgelsene fra 1664 ble ført først til Beijing og så til Kanton. Han ble løslatt fra husarresten der i 1671 og reiste til Jiangxi-provinsen der han døde kort tid etter. 

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

## Se også
* Liste over kinamisjonærer tilhørende jesuittordenen
BMW M60

**BMW M60** er en stempelmotor med åtte sylindere i V-form produsert av BMW mellom april 1992 og 1995. Motoren erstattet rekkemotoren BMW M30. M60 var på *Wards 10 Best Engines*-listen i 1995 og 1996. Motoren ble erstattet av BMW M62-motoren i 1996.

__NOTOC__

## M60B30
**M60B30** har et sylindervolum på 3 liter (2&nbsp;997 cm³) og en effekt på 218 hk (163 kW) ved 5&nbsp;800 omdreininger per minutt og 290 Nm (210 ft-lbf) ved 4&nbsp;500 o/min. Sylinderne har en boring på 84 mm og en slaglengde på 67.6 mm, og kompresjonsforholdet er 10.5:1.

Brukt i:
* 1993&ndash;1995 E34 530i
* 1992&ndash;1994 E32 730i
* 1994&ndash;1996 E38 730i

## M60B40
**M60B40** har et sylindervolum på 4 liter (3&nbsp;982 cm³) og en effekt på 286 hk (213 kW) ved 5&nbsp;800 omdreininger per minutt og 400 Nm (295 ft-lbf) ved 5&nbsp;100 o/min. Sylinderne har en boring på 89 mm og en slaglengde på 80 mm. Motoren hadde også en smidd veivaksel fremfor M60B30s støpte aksel.

Brukt i:
* 1993-1995 E34 540i
* 1992-1994 E32 740i
* 1994-1996 E38 740i
* 1992-1996 E31 840i

## Nikasil-problematikk
BMW benyttet Nikasil, en legering av aluminium, nikkel og silisium som sylinderforinger i M60-motorene. Nikasil reagerer med det høye svovelinnholdet i bensin av lavere kvalitet, som i deler av USA. Reaksjonen som dannes gjør skade på den øverste delen av sylinderen, hvor det er mest kontakt mellom bensinblandingen og sylinderforingen. Disse skadene forårsaker lav kompresjon i forbrenningskammeret.

Den eneste løsningen på dette problemet er å erstatte sylinderforingene med Alusil-foringer, som ikke reagerer på svovel på samme måte. Etter at problemet ble avdekket utstedte BMW en utvidet seks år/160&nbsp;000 km garanti for reparasjon av disse skadene uten kostnad for bileier.

Motorene kan identifiseres ved hjelp av serienummeret som er stemplet inn i motorblokken:

M60B30:
*1 725 970 – Nikasil
*1 741 212 – Nikasil
*1 745 871 – Alusil
M60B40:
*1 725 963 – Nikasil
*1 742 998 – Nikasil
*1 745 872 – Alusil

## Se også
* Liste over BMW-motorer
Sandbanke

**Sandbanke** er en ansamling av sand eller grus i en elv, kystsone eller elveutløp. Når den ligger ved en strand, kan den kalles en lido. Banken kan være med eller uten vegetasjon, og ofte vandrer den slik at den eroderes på en side og bygges ut på andre siden. Størrelsen kan variere fra noen meter til flere kilometer som barriereøyer langs hele kystlinjen. Sjøkart markerer slike landformer som *grunner*, men de er ofte vanskelige å lokalisere siden de flytter seg.

Sandbanker dannes av tidevann, bølger eller strømning av vann fra elver o.l. 

## Barriereøy
En **barriereøy** er en lang og relativt smal øy som ligger parallelt med kysten. Den er bygget opp av sedimenter, hovedsakelig sand. Bak barriereøya, dvs mellom øya og fastlandet, ligger en lagune eller en myr el. hvor vi finner mer finkornet materiale. Øya virker som et skjold som beskytter fastlandet mot å eroderes på grunn av f.eks. store bølger.

## Eksempler
* Lepsøyrevet, Norge 
* Galveston Island, Texas, USA
* Sankt Peter-Ording – Seebad i Tyskland

## Litteratur
*Bascom, W. 1980. *Waves and Beaches*. Anchor Press/Doubleday, Garden City, New York. 366 p.

## Eksterne lenker
*
BMW M62

**BMW M62** er en stempelmotor med åtte sylindre i V-form bygget av BMW. M62 har fire ventiler per sylinder og er utstyrt med smidde råder.
  
__NOTOC__

## M62B35
**M62B35** har et sylindervolum på 3,5 liter (3&nbsp;498 cm³) og ble introdusert i 1996.

Brukt i:
* 173&nbsp;kW (245&nbsp;hk) og 320&nbsp;Nm 
** 1996-1997 E39 535i
** 1994-1997 E38 735i/735iL

### M62TUB35
**M62TUB35** er en teknisk oppgradering av M62B35-motoren, som finnes i to varianter. Den første har en effekt på 233 hk og 345 Nm, den andre en effekt på 241 hk og 345 Nm.

Brukt i:
* 174&nbsp;kW (233&nbsp;hk) og 345&nbsp;Nm 
** 1998-2001 E38 735i/735iL
* 180&nbsp;kW (241&nbsp;hk) og 345&nbsp;Nm 
** 1998-2003 E39 535i

## M62B44
**M62B44** har et sylindervolum på 4,4 liter (4&nbsp;398 cm³) og en effekt på 283 hk (210 kW) ved 5&nbsp;750 omdreininger per minutt og 420 Nm ved 3&nbsp;900 o/min. Sylinderne har en boring på 92 mm og en slaglengde på 82,7 mm.

* 210&nbsp;kW (283&nbsp;hk) og 420&nbsp;Nm 
** 1996-1998 E39 540i
** 1994-1998 E38 740i/740iL
** 1994-1999 E31 840Ci

### M62TUB44
* 210&nbsp;kW (283&nbsp;hk) og 440&nbsp;Nm 
** 1998-2003 E39 540i
** 1998-2001 E38 740i/740iL
** 1999-2003 E53 X5 4,4i
* Land Rover Range Rover

## M62B46
**M62B46** har et sylindervolum på 4,6 liter (4&nbsp;619 cm³) og en effekt på 342 hk (255 kW) og 480 Nm.

Brukt i:
* 2001 E53 X5 4,6is

## S62
**S62** er en motor utviklet for E39 M5 og E52 Z8. Motoren har et sylindervolum på 5,0 liter (4&nbsp;941 cm³) og er basert på den samme arkitekturen som den vanlige 4,4-liters aluminiumsmotoren fra E39 540i. BMWs Motorsport-avdeling (*M*) har modifisert motoren sterkt for økt effekt og dreiemoment. Motoren leverer en effekt på 400 hk ved 6&nbsp;600 o/min.

Brukt i:
* 1998-2003 E39 M5
* 2000-2003 E52 Z8

## Referanser




## Se også
* BMW N62
* Liste over BMW-motorer
Tsjekkoslovakias herrelandslag i fotball

**Tsjekkoslovakias herrelandslag i fotball** var landslaget til Tsjekkoslovakia før landet ble splitta i Tsjekkia og Slovakia. Mellom 1922 og 1993 het landslaget Tsjekkoslovakia. Tsjekkoslavkia tok sølv i to verdensmesterskap; i fotball-VM 1934 og fotball-VM 1962. De vant fotball-EM 1976.

## VM-resultater

## EM-resultater

## Se også
*
*
Fylkesvei 1016

**Fylkesvei 1016** går mellom Knapstad stoppested og Bjaberg i Indre Østfold kommune.

Traséer: Bjaberg – Knapstad (4,2&nbsp;km), Knapstad – Knapstad stoppested (0,5&nbsp;km).

Frem til 2019 hadde veien betegnelsen fylkesvei 208 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
BMW M67

**BMW M67** er en dieseldrevet stempelmotor med åtte sylindre i V-form produsert av BMW fra 1998. 3,9-litersutgaven av motoren vant prisen *International Engine of the Year* i kategorien for motorer mellom tre og fire liters sylindervolum i 1999 og 2000.

__NOTOC__

Brukt i:
* 1998-2001 E38 7-serie (som 740d med 3,9-litersutgaven)
* 2002- E65 7-serie (som 745d med 4,4-litersutgaven)

## Se også
* Liste over BMW-motorer
Demokratene (Australia)

**Australian Democrats** er et australsk progressivt sosialliberalt parti.

Partiet ble grunnlagt i 1977, hvor det deltok i sitt første parlamentsvalg. Partiet ble dannet av medlemmer av The Australia Party og The Liberal Movement under ledelse av den kjente politikeren Don Chipp. Partiet klarte seg særlig bra ved parlamentsvalget i 2004 og valget i Sydaustralia i 2006. Ved valget i 2007 stilte bare to av partiets fire senatorer til omvalg, og begge falt ut.

Partiet mistet offisiell status i 2015, da det var for få medlemmer.

## Referanser


## Eksterne lenker
*
Offshore Media Group

**Offshore Media Group** er selskapet som driver nettstedet «offshore.no», et nettsted som spesialiserer seg på nyheter innen offshore-sektoren. Websiden har 300&nbsp;000 lesere i måneden. Det jobber tre norske journalister med siden, som også har en søsterside i England sydd over samme lest.  

Offshore Media Group arrangerer også noen av oljemessene i Norge. 

I tillegg gir mediehuset ut magasinet *Offshore & Energy*, som er et av Norges eldste fagtidsskrift innen sin genre. Opplaget på dette magasinet er 12&nbsp;000, med fire utgaver i året. Selskapet har hovedkontor i Bergen, men også kontorer i Oslo og Stavanger. I alt 13 ansatte jobber i selskapet.

## Eksterne lenker
* 
*
BMW N62

**BMW N62** er en stempelmotor med åtte sylindere i V-form produsert av BMW. Motoren er utstyrt med motorblokk og sylindertopper av aluminium og doble overliggende kamaksler. Den har fire ventiler per sylinder og er også utstyrt med BMWs dobbel-VANOS variable ventiltider og Valvetronic-teknologi samt smidde råder.

Motoren vant tittelen *International Engine of the Year* i 2002, samt kategoriene *Best New Engine* og *Above 4-litre*.

__NOTOC__

## N62B36
**N62B36** har et sylindervolum på 3,6 liter (3&nbsp;600 cm³) og en effekt på 272 hk (200 kW) ved 6&nbsp;200 omdreininger per minutt samt et dreiemoment på 360 Nm (266 ft-lbf) ved 3&nbsp;700 o/min.

Brukt i:
* 2002-2003 E65/E66 735i/735Li

## N62B40
**N62B40** har et sylindervolum på 4,0 liter (4&nbsp;000 cm³) og en effekt på 306 hk (225 kW) ved 6&nbsp;300 omdreininger per minutt samt et dreiemoment på 390 Nm (288 ft-lbf) ved 3&nbsp;500 o/min.

Brukt i:
* E60/E61 540i Sedan og Touring (Kun i Europa)
* E65/E66 740i/740Li

## N62B44
**N62B44** har et sylindervolum på 4,4 liter (4&nbsp;398 cm³) og finnes i to utgaver. Den første leverer en effekt på 319 hk (235 kW) ved 6&nbsp;100 omdreininger per minutt samt et dreiemoment på 440 Nm (325 ft-lbf) ved 3&nbsp;700 o/min, mens den andre leverer 333 hk (245 kW) ved 6&nbsp;100 o/min og et dreiemoment på 450 Nm (332 ft-lbf) ved 3&nbsp;600 o/min. Motoren har en boring på 92 mm og en slaglengde på 82,7 mm.

Brukt i:
* 235&nbsp;kW (319&nbsp;hk) og 440&nbsp;N·m (325&nbsp;ft·lbf)
** 2004 E53 X5 4.4i

* 245&nbsp;kW (333&nbsp;hk) og 450&nbsp;N·m (332&nbsp;ft·lbf)
** 2002-2004 E65/E66 745i/745Li
** 2004 E60/E61 545i
** 2004 E63/E64 645Ci

## N62B48
**N62B48** har et sylindervolum på 4,8 liter (4&nbsp;799 cm³) og finnes også i to utgaver. Den første leverer en effekt på 360 hk (265 kW) og 500 Nm (369 ft-lbf), mens den andre leverer en effekt på 367 hk (270 kW) og 490 Nm (361 ft-lbf).

Brukt i:
* 265&nbsp;kW (360&nbsp;hk) og 500&nbsp;N·m (369&nbsp;ft·lbf)
** 2005-til nå E53 X5 4.8iSA SAV
* 270&nbsp;kW (367&nbsp;hk) og 490&nbsp;N·m (361&nbsp;ft·lbf)
** E65/E66 750i/750Li
** 2006-til nå E60/E61 550i Sedan og Touring
** 2006-til nå E63/E64 650i Coupé og Convertible

Utgaven med 367 hk brukes også i Wiesmann GT MF 4.

## Referanser




## Se også
* Liste over BMW-motorer
Demokratene

**Demokratene** er navnet på en rekke politiske partier:

*Norgesdemokratene, før 2023 *Demokratene*, norsk politisk parti
*Demokratene (Thailand), thailandsk politisk parti
*Det demokratiske parti, amerikansk politisk parti
*Australian Democrats, et australsk politisk parti
*Demokratene (Israel), israelsk politisk parti
BMW S65

**BMW S65** er en stempelmotor med åtte sylindre i V-form, 32 ventiler og doble overliggende kamaksler fra BMW. Motoren er utviklet fra BMW S85 V10-motoren som brukes i M5 og M6. S65-motoren ble introdusert i E92 M3 som en erstatning for rekkesekseren S54.

__NOTOC__

Brukt i:
* 2008- E92 M3

## Referanser




## Se også
* Liste over BMW-motorer